Simon Sluga. Simon Sluga () (1993-yil 17-martda tugʻilgan) — xorvatiyalik professional futbolchi, Bolgariyaning „Ludogorets Razgrad“ klubi va Xorvatiya terma jamoasida darvozabon sifatida oʻynaydi. Klubdagi faoliyati. Rijeka. Oʻzining professional faoliyatini mahalliy Rijeka jamoasida boshlagan boʻlishiga qaramay dastlabki ikki mavsumida HNK Rijeka Slugani Yuventus Primavera va Verona Primaveraga ijaraga bergan. 2013/14-yilgi mavsumda u Xorvatiyaning „Druga HNL“ jamoasiga keyinchalik „NK Pomorac“ jamosiga ijaraga berilgan va u bu ikkita jamoada jami 31 ta oʻyinda maydonga tushgan. Shu oʻyinlarning 17 tasini asosiy tarkibda boshlagan. Simon Sluga 2014/15-yillardagi Prva HNLni NK Lokomotivada ijarada oʻtkazgan va u jamoa tarkibida 26 marotaba maydonga tushgan. Simon ijara muddati tugagandan soʻng Rijekaga qaytgan va 2015-yilning 19-iyulida Slaven Belupoga qarshi jamoadagi oʻzining rasmiy debyutini oʻtkazgan. 2015-yilning avgustida u Italiyaning B seriyasidagi Spezia Calcio jamoasiga ijaraga berilgan. Luton Town. 2019-yilning 19-iyulida Sluga 1,5 million yevro evaziga chempionatning yangi jamoasi „Luton Town“ga qoʻshilgan va uch yillik shartnoma imzolagan. 2019-yilning 2-avgustida Sluga „Luton“ safida „Midlsbro“ga qarshi oʻyinda (3:3) ilk bor maydonga tushgan. Ludogrets Razgrad. 2022-yil 31-yanvarda Sluga Birinchi Professional Futbol Ligasi „Ludogorets Razgrad“ klubiga qoʻshilgan. Xalqaro faoliyati. U Xorvatiya terma jamoasi safida 2019-yil 11-iyun kuni Tunisga qarshi oʻrtoqlik oʻyinida asosiy tarkibda maydonga tushgan. Yutuqlari. HNK Rijeka - Futbol boʻyicha Xorvatiya kubogi : 2018-2019